Na temelju Odluke o izboru članova vijeća mjesnih odbora (“Službene novine Primorsko-goranske županije“, broj 3/02, 13/07 i 6/14), Gradsko izborno povjerenstvo Grada Crikvenice propisuje slijedeće

OBVEZNE UPUTE BROJ 1
o rokovima za pojedine radnje u svezi s izborima za

vijeća mjesnih odbora: 
Dramalj, Crikvenica – zapad, Crikvenica – centar, Crikvenica – istok i Selce


1. Utvrđuje  se da je Gradsko vijeće Grada Crikvenice na sjednici održanoj dana 14. ožujka 2019. godine donijelo Odluku o raspisivanju izbora za članove vijeća mjesnih odbora: Dramalj, Crikvenica – zapad, Crikvenica – centar, Crikvenica – istok i Selce za  dan, nedjelju, 28. travnja 2019. godine. Ista Odluka stupila je na snagu 22. ožujka 2019. godine, kada su raspisani izbori.
2. Polazeći od činjenice iz točke 1. ove Obvezne upute, te odgovarajućih odredbi Odluke o izboru članova vijeća mjesnih odbora, utvrđuje se da se pojedine izborne radnje trebaju obaviti u rokovima kako slijedi:

a) prijedlozi lista moraju biti dostavljeni najkasnije u roku 12 dana od dana raspisivanja izbora, tj. najkasnije do 03. travnja 2019. godine, do 22,00 sata,
b) Izborno povjerenstvo za izbor članova vijeća mjesnih odbora sastavit će i objaviti sve pravovaljano predložene liste za izbor članova Vijeća Mjesnih odbora: Dramalj, Crikvenica – zapad, Crikvenica – centar, Crikvenica – istok i Selce, kao i zbirne liste, u roku od četiri dana od isteka roka propisanog za postupak kandidiranja i podnošenja lista, tj. najkasnije do 07. travnja 2019. godine do 22,00 sata,
c) izborna promidžba počinje od dana objave zbirne kandidacijske liste, a traje zaključno do 24,00 sata prije dana održavanja izbora, tj. do 26. travnja 2019.godine u 24,00.
d) Izborno povjerenstvo za izbor članova vijeća mjesnih odbora odredit će biračka mjesta najkasnije osam dana prije početka izbora, tj. 20. travnja 2019. godine,

e) Izborno povjerenstvo za izbor članova vijeća mjesnih odbora imenovat će biračke odbore u u pravilu najkasnije pet dana prije početka izbora, tj. do 23. travnja 2019. godine,

f) Glasovanje će se obavljati dana 28. travnja 2019. godine, od 7,00 sati do 19,00 sati,

g) Zapisnik o radu i ostali izborni materijali birački odbori su dužni dostaviti  Izbornom povjerenstvu za izbor članova vijeća mjesnih odbora u roku od 12 sati od zatvaranja birališta, tj. do 29. travnja 2019. godine do 7,00 sati,

h) Izborno povjerenstvo za izbor članova vijeća mjesnih odbora utvrdit će rezultate glasovanja najkasnije u roku od 48 sati od zatvaranja birališta, tj. do 30. travnja 2019. godine u 19,00 sati.


3. Ove Obvezatne upute objavit će se na oglasnoj ploči Grada Crikvenice i Mjesnog odbora Dramalj i Selce, na internetskom portalu Grada Crikvenice.
KLASA: 026-01/19-01/07
URBROJ: 2107/01-04/05-19-5
Crikvenica, 26. ožujka 2019.

  Jasminka Citković, dipl.iur.,v.r. 
Na temelju Odluke o izboru članova vijeća mjesnih odbora (“Službene novine Primorsko-goranske županije“, broj 3/02, 13/07 i 6/14) Gradsko izborno  povjerenstvo Grada Crikvenice propisuje slijedeće

OBVEZNE UPUTE BROJ 2
o broju članova vijeća mjesnih odbora 
i o potrebnom broju birača koji podržavaju nezavisnu listu


1. Sukladno članku 67. stavak 5. Statuta Grada Crikvenice (“Službene novine PGŽ“, br. 26/09, 34/09, 7/13 – Izmjene i dopune i Službene novine Grada Crikvenice broj 42/2018 – Izmjene i dopune) i članka 16. Odluke o izboru članova vijeća mjesnih odbora (“Službene novine Primorsko-goranske županije“, broj 3/02, 13/07 i 6/14), utvrđuje se da se za vijeća mjesnih odbora: Dramalj, Crikvenica – zapad, Crikvenica – centar, Crikvenica – istok i Selce bira 7 (sedam) članova Vijeća.
2.  Sukladno članku 8. Odluke o izboru članova vijeća mjesnih odbora (“Službene novine Primorsko-goranske županije“, broj 3/02, 13/07 i 6/14), utvrđuje se da, kad birači kao ovlašteni predlagatelji predlažu nezavisnu kandidacijsku listu, za pravovaljanost kandidacijske liste dužni su prikupiti 30 potpisa birača.


3. Ove Obvezne upute objavit će se na oglasnoj ploči Grada Crikvenice i Mjesnog odbora Dramalj i Selce,  na internetskom portalu Grada Crikvenice.

KLASA: 026-01/19-01/07

URBROJ: 2107/01-04/05-19-6
Crikvenica, 26. ožujka 2019.

     Jasminka Citković, dipl.iur., v.r.

Na temelju članka 22. Odluke o izboru članova vijeća mjesnih odbora (“Službene novine Primorsko-goranske županije“, broj 3/02, 13/07 i 6/14), Gradsko izborno povjerenstvo Grada Crikvenice propisuje slijedeće
OBVEZNE UPUTE BROJ 3
o obrascima za kandidiranje i provedbu izbora za 

vijeća mjesnih odbora 

1. Kandidiranje i provedba izbora za vijeća mjesnih odbora provodit će se uz korištenje odgovarajućih obrazaca, i to:

- OBRAZAC 1.   - prijedlog liste kandidata za članove vijeća mjesnih odbora,

- OBRAZAC 2. - prijedlog nezavisne liste kandidata za izbor članova vijeća mjesnih odbora,

- PRILOG UZ OBRAZAC 2. - popis birača koji podržavaju nezavisnu listu za izbor  članova vijeća,

- OBRAZAC 3. - očitovanje kandidata o prihvaćanju kandidature za člana vijeća,

- OBRAZAC 4. - izjava o prihvaćanju dužnosti člana biračkog odbora za provođenje izbora članova vijeća,

- OBRAZAC 5. - rješenje o imenovanju biračkog odbora,

- OBRAZAC 6. - rješenje o određivanju biračkih mjesta,

- OBRAZAC 7. - glasački listić  za izbore za kandidacijsku listu članova vijeća,

- OBRAZAC 8. - zapisnik o radu biračkog odbora za kandidacijske liste za izbor  članova vijeća,

- OBRAZAC 9. - zapisnik o radu Izbornog povjerenstva o glasovanju za kandidacijske liste za izbor članova vijeća.
2. Obrasci iz točke 1. ovih Obvezatnih uputa mogu se dobiti u Upravnom odjelu za društvene djelatnosti i lokalnu samoupravu Grada Crikvenice, te izlistati sa internetskih stranica Grada Crikvenice.

3. Ove Obvezne upute objavit će se na oglasnoj ploči Grada Crikvenice, na internetskom portalu Grada Crikvenice, kao i na oglasnoj ploči Mjesnog odbora Dramalj i Selce.

KLASA: 026-01/19-01/07

URBROJ: 2107/01-04/05-19-7
Crikvenica, 26. ožujka 2019.

     Jasminka Citković, dipl. iur., v.r.
Na temelju Odluke o izboru članova vijeća mjesnih odbora (“Službene novine Primorsko-goranske županije“, broj 3/02, 13/07 i 6/14), Gradsko izborno  povjerenstvo Grada Crikvenice propisuje slijedeće

OBVEZNE UPUTE BROJ 4
o shodnoj upotrebi obveznih uputa Državnog

izbornog povjerenstva Republike Hrvatske

1. Na postupak izbora članova vijeća mjesnih odbora odgovarajući će se primjenjivati obvezne upute Državnog izbornog povjerenstva RH, i to:

a) OBVEZNE UPUTE LS-III o odustanku od kandidature za izbor članova predstavničkih tijela jedinica lokalne i područne (regionalne) samouprave (NN broj 48/05)

b) OBVEZNE UPUTE LS-IV o pravima i dužnostima promatrača i o načinu promatranja rada tijela za provođenje izbora članova predstavničkih tijela jedinica lokalne i područne (regionalne) samouprave (NN broj 48/05)

c) OBVEZNE UPUTE LS-V o načinu uređenja prostorija u kojima će se glasovati na biračkom mjestu (NN broj 38/01)

d) OBVEZNE UPUTE LS-V o načinu glasovanja nepismenih osoba, osoba s tjelesnom manom, te osoba koje se nalaze u bolnici, invalidnih, bolesnih i nepokretnih osoba (NN broj 48/05).

2. Ove Obvezne upute objavit će se na na oglasnoj ploči Grada Crikvenice, na internetskom portalu Grada Crikvenice, kao i na oglasnoj ploči Mjesnog odbora Dramlja i Selce.

KLASA: 026-01/19-01/07

URBROJ: 2107/01-04/05-19-8
Crikvenica, 26. ožujka 2019.

     Jasminka Citković, dipl. iur., v.r. 
